/* KOM/2010/0688 galutinis - NLE 2010/0333 */ Pasiūlymas TARYBOS REGLAMENTAS dėl žvejybos galimybių paskirstymo pagal Europos Sąjungos ir Seišelių Respublikos partnerystės žuvininkystės sektoriuje susitarimo protokolą





[pic] | EUROPOS KOMISIJA | Briuselis, 2010.11.25 KOM(2010) 688 galutinis 2010/0333 (NLE) Pasiūlymas TARYBOS REGLAMENTAS dėl žvejybos galimybių paskirstymo pagal Europos Sąjungos ir Seišelių Respublikos partnerystės žuvininkystės sektoriuje susitarimo protokolą AIŠKINAMASIS MEMORANDUMAS Remdamasi atitinkamu Tarybos įgaliojimu[1], Komisija, Europos Sąjungos vardu, vedė derybas su Seišelių Respublika dėl Europos Sąjungos ir Seišelių Respublikos partnerystės žuvininkystės sektoriuje susitarimo protokolo atnaujinimo. Po šių derybų, 2010 m. birželio 3 d., buvo parafuotas naujasis protokolas, kuris iš dalies pakeistas pasikeičiant raštais 2010 m. spalio 29 d. Jis apima trejų metų laikotarpį nuo atitinkamo Tarybos sprendimo dėl protokolo pasirašymo ir laikino taikymo priėmimo ir dabartinio protokolo galiojimo pabaigos 2011 m. sausio 17 d. Ši žvejybos galimybių paskirstymo valstybėms narėms pagal šį protokolą procedūra pradėta kartu su procedūromis, susijusiomis su Tarybos sprendimu dėl naujojo protokolo sudarymo, kuriam pritarė Europos Parlamentas, ir su Tarybos sprendimu dėl minėtojo protokolo pasirašymu ir laikinu taikymu. Pagal naująjį protokolą ES žvejams suteikiamos žvejybos galimybės Seišelių žvejybos zonoje žvejoti 48 gaubiamaisiais tinklais žvejojančiais laivais ir 12 dreifinėmis ūdomis žvejojančiais laivais. Remiantis Sutartimi, turėtų būti nustatytas žvejybos galimybių paskirstymo valstybėms narėms metodas. Tuo remdamasi Komisija siūlo Tarybai priimti šį reglamentą. 2010/0333 (NLE) Pasiūlymas TARYBOS REGLAMENTAS dėl žvejybos galimybių paskirstymo pagal Europos Sąjungos ir Seišelių Respublikos partnerystės žuvininkystės sektoriuje susitarimo protokolą EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį, atsižvelgdama į Komisijos pasiūlymą[2], kadangi: 1. 2010 m. birželio 3 d. parafuotas naujasis Europos Sąjungos ir Seišelių Respublikos partnerystės žuvininkystės sektoriuje susitarimo protokolas, kuriuo ES laivams suteikiamos žvejybos galimybės vandenyse, į kuriuos Seišeliai turi suverenias teises arba kurie priklauso jų jurisdikcijai žuvininkystės srityje. 2. ... m. ... mėn. ... d. Taryba priėmė Sprendimą Nr. XXX/2010/ES[3] dėl naujojo protokolo pasirašymo ir laikino taikymo. 3. Protokolo galiojimo laikotarpiui turėtų būti nustatytas žvejybos galimybių paskirstymo valstybėms narėms būdas. 4. Pagal 2008 m. rugsėjo 29 d. Tarybos reglamento (EB) Nr. 1006/2008 dėl Bendrijos žvejybos laivų žvejybos veiklos ne Bendrijos vandenyse leidimų ir trečiųjų šalių laivų žvejybos galimybių Bendrijos vandenyse, iš dalies keičiančio reglamentus (EEB) Nr. 2847/93 ir (EB) Nr. 1627/94 bei panaikinančio Reglamentą (EB) Nr. 3317/94 10 straipsnio 1 dalį Komisija informuoja atitinkamas valstybes nares, jei paaiškėja, kad Sąjungai pagal Partnerystės žuvininkystės sektoriuje susitarimą skirtos žvejybos galimybės nėra visiškai išnaudojamos. Jei per Tarybos nustatytą terminą atsakymas negaunamas, tai laikoma patvirtinimu, kad atitinkamos valstybės narės laivai nevisiškai išnaudoja savo žvejybos galimybes tuo laikotarpiu. Reikia nustatyti tokį terminą. 5. Šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje ir turėtų būti taikomas nuo 2011 m. sausio 18 d. PRIĖMĖ ŠĮ REGLAMENTĄ: 1 straipsnis 6. Europos Sąjungos ir Seišelių Respublikos partnerystės žuvininkystės sektoriuje susitarimo protokole nustatytos žvejybos galimybės valstybėms narėms paskirstomos taip: a) Tunus gaubiamaisiais tinklais žvejojantys laivai Ispanija | 22 laivai | Prancūzija | 23 laivai | Italija | 3 laivai | b) Dreifinėmis ūdomis žvejojantys laivai Ispanija | 2 laivai | Prancūzija | 5 laivai | Portugalija | 5 laivai | 7. Nepažeidžiant Partnerystės žuvininkystės sektoriuje susitarimo ir protokolo nuostatų, taikomas 2008 m. rugsėjo 29 d. Tarybos reglamentas (EB) Nr. 1006/2008 dėl Bendrijos žvejybos laivų žvejybos veiklos ne Bendrijos vandenyse leidimų ir trečiųjų šalių laivų žvejybos galimybių Bendrijos vandenyse[4]. 8. Jeigu pagal 1 dalyje nurodytų valstybių narių žvejybos leidimų paraiškas protokole numatytos žvejybos galimybės neišnaudojamos, Komisija atsižvelgia į bet kurios kitos valstybės narės žvejybos leidimų paraiškas pagal Tarybos reglamento (EB) Nr. 1006/2008 10 straipsnį. Įgyvendinant to reglamento 10 straipsnio 1 dalį, nustatomas 10 darbo dienų terminas. 2 straipsnis Šis reglamentas įsigalioja kitą dieną po jo paskelbimo Europos Sąjungos oficialiajame leidinyje . Jis taikomas nuo 2011 m. sausio 18 d. Šis reglamentas privalomas visas ir tiesiogiai taikomas visose valstybėse narėse. Priimta Briuselyje […] Tarybos vardu Pirmininkas […] [1] 2010 m. gegužės 31 d. Tarybos sprendimas Nr. 9755/2010. [2] OL C […], […], p. […]. [3] OL L….. [4] OL L 286, 2008 10 29, p. 33.